### Beslutninger

Forslaget blev på byrådsmødet den 6. marts 2024 henvist til Magistraten med henblik på at indgå i budgetdrøftelserne for 2025.

###

BUDGETFORSLAG FRA [adresse]

Hver gang [adresse] realiserer et byggeri eller et andet projekt som udleder store mængder CO2, gør vi det sværere at opnå vores klimamålsætninger.

Træer har eksisteret på vores jord i ca. 500 millioner år, og har lige så længe fungeret som en fint kalibreret mekanisme og CO2 bank, og har medvirket til at skabe den balance vi har i vores atmosfære i dag. Af flere årsager, heraf også menneskeskabte, er der nu en ubalance i systemet som bidrager til både ødelæggende temperaturer, vandstandsstigninger og flere uforudsigelige og mulige eksistentielle kriser på [adresse].

Derfor skal vi sætte ind med løsninger der kan minimere ødelæggelserne og vende udviklingen. Træer er en del af løsningen.

Radikale Venstre foreslår at der rejses klimaskov på kommunale samt private jorder mod frivillig tinglysning af fredskov på disse. Budgetforslaget flugter med tidligere beslutninger om skovrejsning i kommunen.

Det er forslagets ambition at skovrejsningen skal optage 100.000 tons CO2 (over en 50 årig periode).

Forslaget finansieres med 20 mio. kr. via det økonomiske råderum, og går alene til skovrejsning idet der i denne model ikke skal tilkøbes jorder, heller ikke fra private jordbesiddere da disse bevarer ejerskabet af jorder hvorpå der skovrejses.